“Gampang. Pung-pung papah wit gedhang kae bisa tok nggo gawe bedhil-bedhilan utawa pistul-pistulan. Uga bisa digawe pedhang-pedhangan. Mengko ya tak kandhani carane gawe. Wis saiki mundhak kesuwen, ayo saiki tak contoni carane gawe bedhil-bedhilan, pistul-pistulan, keris-kerisan lan pedang-pedangan nganggo papah wit gedhang lan bongkok wit kelapa.” Pak Saiman gage ngajari bocah-bocah kuwi gawe dolanan saka bahan alam sing wis cumawis neng kebon kuwi.